stanford-oval/wikipedia huggingface dataset:
McDonnell Douglas KC-10 Extender
Tekniset tiedot

Huippunopeus: 996 km/h
Lentonopeus: 909 km/h
Paino: 109300 kg
Suurin lentoonlähtöpaino: 267 600 kg
Yksikköhinta: 88 400 000–88 400 000 USD (1998)
Moottorityyppi: General Electric CF6
Aiheesta muualla

Kuvia tai muita tiedostoja aiheesta McDonnell Douglas KC-10 Extender Wikimedia Commonsissa
Dinosauruksii

| ”Dinosauruksii” Ellinoora |
| --- | --- | --- |

Singlen tiedot
 Albumilta: Viimeinen romantikko
 Julkaistu: 20. marraskuuta 2020
 Formaatti: digitaalinen 7"
 Tekijä(t):  Ellinoora Leikas  Samuli Sirviö 
 Tuottaja(t): Samuli Sirviö
 Tyylilaji: pop
 Kesto: 03.34
 Levy-yhtiö: Warner Music Finland
Listasijoitukset
   Suomen virallinen lista: 6.   Radiolista: 1. 
Ellinooran muut singlet
| ”Hiljaisii heeroksii” 2019 | ”Dinosauruksii” 2020 | ”Meille käy hyvin” 2021 |
Dinosauruksii on suomalaisen laulaja-lauluntekijän Ellinooran kappale, joka julkaistiin 20. marraskuuta 2020 ensimmäisenä singlenä hänen tulevalta kolmannelta studioalbumiltaan Viimeinen romantikko. Kappale on Ellinooran itsensä sanoittama ja hän on säveltänyt sen Samuli Sirviön kanssa. Kappaleen on tuottanut Sirviö.
Ellinooran mukaan kappale kertoo ”sokeasta uskosta, ihmeistä ja ulkopuolisuudesta”. Hän luonnehti sitä yltiöromanttiseksi, äärioptimistiseksi ja realistisesti pessimistiseksi. Rumbassa kuvaillaan kappaleen muistuttavan etenkin kosketinsoitinten osalta muutaman vuosikymmenen takaista popmusiikkia.
Kappale sijoittui Suomen virallisella singlelistalla parhaimmillaan sijalle kuusi. Radiolistalla se nousi ensimmäiselle sijalle ja pysyi kärjessä yhteensä kahdeksan viikkoa.
Listasijoitukset

| Lista | Sijoitus | Lähde |
| --- | --- | --- |
|  Suomen virallinen singlelista | 6. |  |
|  Radiolista | 1. |  |
Megan and Liz

| Megan and Liz |
| --- | --- |

Tiedot
Toiminnassa:  2007–
Tyylilaji:  pop, rock
Laulukieli:  englanti
Jäsenet:  Megan Mace Elizabeth Mace
Levy-yhtiö:  Collective Sounds
Aiheesta muualla
Kotisivut
Infobox OKNimi-testi OK: 
Megan and Liz on yhdysvaltalainen popmusiikkia laulava duo, johon kuuluvat kaksossisaret, Megan McKinley Mace ja Elizabeth Morgan Mace (molemmat syntyneet 21. marraskuuta 1992). He aloittivat laulamisen nuorina, ja vuonna 2007, ollessaan 15-vuotiaita, aloittivat lisäämään videoitaan YouTubeen. Videot keräsivät tuhansia näyttökertoja auttaen heitä aloittamaan uransa. He ovat julkaisseet useita EP-levyjä. Heidän ensimmäinen studioalbuminsa, Look What You Started, oli suunniteltu julkaistavaksi helmikuussa 2014.
Aiheesta muualla

Kuvia tai muita tiedostoja aiheesta Megan and Liz Wikimedia Commonsissa
Viralliset sivut (Arkistoitu – Internet Archive)
Dorudon

| Dorudon |
| --- | --- |

Tieteellinen luokittelu
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Nisäkkäät Mammalia
Lahko::  Valaat Cetacea
Alalahko::  Muinaisvalaat Archaeoceti
Heimo::  Basilosauridae
Alaheimo::  Dorudontinae
Suku::  Dorudon  Gibbes, 1845
Infobox OKNimi-testi OK: 
Dorudon  on sukupuuttoon kuollut muinaisvalaisiin kuulunut suku. Siihen kuuluneita lajeja esiintyi Eoseenin loppupuolella. Ne olivat aikoinaan vallitsivimpia petoeläimiä ja ne saalistivat muita merinisäkkäitä ja kaloja. Tämä suku muistutti paljolti sukua Basilosaurus. Dorudon erosi nykyisistä valaista pään muodon ja hampaiden osalta. Kuono oli pitkä ja hampaissa oli erotettavissa etu-, kulma ja poskihampaat. Dorudonilla oli nykyisten valaiden kaltaisia piirteitä sikäli, että takaraajat olivat pienentyneet selvästi ja lantioluu ei ollut sidoksissa selkärangan pääosaan.
Dortmundin lentoasema

Dortmundin lentoasema (saks. Flughafen Dortmund) (IATA: DTM, ICAO: EDLW) on kansainvälinen lentoasema Saksassa, Nordrhein-Westfalenin osavaltiossa.
Dortmundista on lennetty postikoneilla jo ennen ensimmäistä maailmansotaa. Ensimmäinen kaupallinen lento lähti vuonna 1925. 2000-luvun alussa valmistui nykyinen terminaali ja kaksi kilometriä pitkä kiitotie. Matkustajamäärä ylitti ensi kertaa miljoonan vuodessa. 2010-luvun lopulla matkustajia oli jo 2,3 miljoonaa vuodessa.
Lentoasemaa käyttävät Lufthansan lisäksi halpalentoyhtiöt Ryanair, Easyjet ja Eurowings.
Masjid al-Haram

Masjid al-Haram ja seitsemän sen minareeteista.
Masjid al-Haram (arab. المسجد الحرام‎) on maailman suurin moskeija. Se sijaitsee islamin pyhimmässä kaupungissa, Saudi-Arabian Mekassa. Se täyttyy miljoonista ihmisistä pyhiinvaelluksen (hadž, حج) aikana. Moskeija rakennettiin 600-luvulla, mutta uudistamis-, jälleenrakennus- ja laajennustyötä on tehty lukuisia kertoja.
Moskeijan nimi merkitsee Pyhää moskeijaa. Usein puhutaan myös Suurmoskeijasta. Moskeija ympäröi Kaabaa, jota kohti muslimit rukoilevat.
Vuonna 1979 tapahtui muslimimaailmaa laajalti kauhistuttanut Masjid al-Haramin kaappaus, kun Juhayman al-Otaibin johtamat joukot kaappasivat moskeijan ja useita pyhiinvaeltajia, mikä johti verisiin taisteluihin.
11. syyskuuta 2015 moskeijan laajennustyömaalla käytetty nosturi kaatui perjantairukousten aikaan moskeijan katolle. Onnettomuudessa kuoli ainakin 107 ihmistä.
Aiheesta muualla

Kuvia tai muita tiedostoja aiheesta Masjid al-Haram Wikimedia Commonsissa
Matti Niemi (teollisuusneuvos)

Matti Aarno Olavi Niemi (s. 19. joulukuuta 1935 Tyrvää) on suomalainen eläköitynyt diplomi-insinööri, yrittäjä ja yritysjohtaja, joka on saanut teollisuusneuvoksen arvonimen.
Niemen vanhemmat olivat toimitusjohtaja Aarne Niemi ja Anni Mottinen. Hän avioitui 1962 kotiteollisuusopettaja Sirkka Sisko Pitkäsen kanssa. Niemi tuli ylioppilaaksi Tyrvään yhteiskoulusta 1954 ja valmistui diplomi-insinööri Teknillisen korkeakoulun rakennustekniikan opintosuunnalta 1961. Hän oli Niemen Lelutehdas Oy:n, vuodesta 1975 Niemen Tehtaat Oy, tekninen johtaja 1960–1965, toimitusjohtaja 1965–1992, hallituksen puheenjohtaja 1992–1998 ja sitten vielä hallituksen jäsen. Niemi toimi myös yhtiön talousjohtajana. Hän oli lisäksi Vammalan ammattikoulun puu- ja rakennusosaston johtaja 1962–1965 ja Niemi Steel Ky:n äänetön yhtiömies. Niemellä on ollut myös useita teollisuuden, liike-elämän ja muita luottamustehtäviä, mukaan lukien Vammalan kaupunginvaltuuston jäsenyys. Teollisuusneuvoksen arvonimen hän sai 1988.
McDonnell Douglas F-15E Strike Eagle

| F-15E Strike Eagle |
| --- | --- |
 Yhdysvaltain ilmavoimien F-15E-hävittäjä lennossa vuonna 2021.
Tyyppi:  monitoimihävittäjä
Alkuperämaa:   Yhdysvallat
Valmistaja:  McDonnell Douglas Boeing
Suunnittelija:  McDonnell Douglas
Ensilento:  11. joulukuuta 1986
Esitelty:  1988
Tila:  aktiivinen
Valmistusmäärä:  435 
Valmistusvuodet:  1985–
Kehitetty mallista:  McDonnell Douglas F-15 Eagle
Muunnelmat:  Boeing F-15EX Eagle II
McDonnell Douglas (nykyään Boeing) F-15 Strike Eagle on yhdysvaltalainen joka sään monitoimihävittäjä, joka on kehitetty McDonnell Douglas F-15 Eagle -hävittäjästä. F-15E suuniteltiin 1980-luvulla pitkän kantaman iskutehtäviin ilman muita hävittäjiä tai elektronisen sodankäynnin koneita. Yhdysvaltain ilmavoimien F-15E Strike Eaglet voidaan tunnistaa muista Eagle-varianteista muun muassa siten, että E-mallissa on tummempi väritys, kaksipaikkainen ohjaamo ja konformiset polttoainesäiliöt, jotka ovat kiinnitetty moottorin ilmanottoaukkojen sivuille.
Kehitys

Vaikka alkuperäiset F-15-mallit suunniteltiin vain ilmaherruustehtävään eikä ilmasta-maahan -hyökkäyksiin, tunnistettiin konetyypin potentiaali myös siihen. Eräänlaiseksi uudenaikaisemmaksi hävittäjäpommittajaksi, iskuhävittäjäksi (engl. strike fighter) suunniteltu F-15E-malli suunnniteltiin 1980-luvulla. Konetyyppi esiteltiin vuonna 1987 ja ensimmäiset otettiin palvelukseen huhtikuussa 1988. F-15E:ssä yhdistyy aiempien mallien ilmaherruuskyvyt ja uusi iskukyky. F-15E:n järjestelmiä on myöhemmin päivitetty ja uudistettu.
Suunnittelu

F-15E on monilta osin samankaltainen, mutta päivitetty versio aiemmista F-15-malleista. Koneen avioniikka ja muut järjestelmät ovat kehittyneempiä sekä uusia on lisätty. F-15:n erittäin hyviksi luonnehditut lento-ominaosuudet on pidetty ja niitä on edelleen parannettu muun muassa uusilla Pratt & Whitney F100-PW-220 tai -229 -moottoreilla. Kantamaa on kasvatettu lisäämällä rungon sivuille konformiset lisäpolttoainesäiliöt.
F-15E:n erityinen tehtävä on vihollisen maakohteiden pommittaminen erilaisilla pommeilla ja ohjuksilla. Tähän kuuluu sekä strategiset ilmaiskut että omille joukoille annettava lähi-ilmatuki. Kone on monitoimihävittäjä eli se pystyy yhtä hyvin myös osallistumaan ilmataisteluihin, joihin edeltäjämallinsa suunniteltiin. Kone pystyy toimimaan joka säässä, päivällä ja yöllä, ja se suunniteltiin pystymään tunkeutumaan syvälle vihollisen alueelle suorittamaan iskeminen, tarpeen vaatiessa vaikka taistellen.
Toisin kuin osassa aiemmista yksipaikkaisista malleista F-15E on aina kaksipaikkainen. Miehistöön kuuluu lentäjä (etusituin) sekä asejärjestelmäupseeri (Weapon Systems Officer, takaistuin). Hänen tehtävä on huolehtia esimerkiksi aseiden käytöstä, elektronisista järjestelmistä, sensoreista tai vaikkapa navigoinnista lentäjän lentäessä. Ajatuksena oli, että koneen monimutkaiset tehtävät tarvitsevat kahden hengen miehistön. Ohjaamoa on päivitetty uusilla lasinäytöillä.
Kone pystyy kantamaan yli 10 000 kilogrammaa kuormaa, johon voi kuulua lähes kaikkia Yhdysvaltojen kehittämiä ilmasta laukaistavia aseita sekä lisäpolttoainesäiliöitä. Maksimiasekuormaa ja siitä syntyvää tulivoimaa onkin luonnehdittu suureksi ja iskutehtävillä koneen eduksi pienempiin hävittäjiin verrattuna. Sisäisenä aseistuksena on useissa muissakin yhdysvaltalaishävittäjissä oleva 20 mm:n M61 Vulcan -gatling-konetykki, johon on 500 ammusta.
Käyttö

F-15E otettiin Yhdysvaltain ilmavoimien palvelukseen huhtikuussa 1988. F-15E:tä käytettiin ensimmäistä kertaa taistelussa Persianlahden sodassa 1990, operaatioissa Desert Shield ja Desert Storm. Sodan jälkeen koneilla valvottiin Irakin lentokieltoalueita operaatioissa Northern Watch ja Southern Watch. Koneilla tehtiin lentokieltoalueen valvontaa ja ilmaiskuja myös Jugoslavian hajoamissotien johdosta muun muassa operaatio Deny Flightissa 1990-luvulla. 2000-luvulla F-15E on ollut paljon käytössä Afganistanin ja Irakin sodissa. Näiden lisäksi koneita on käytetty Libyan sisällissodan takia Operaaatio Odyssey Dawnissa sekä Isisin vastaisissa operaatioissa useilla alueilla.
Yhdysvaltojen lisäksi myös Israel ja Saudi-Arabia ovat käyttäneet F-15E-koneita omissa operaatioissan.
Melidochóri

| Melidochóri Μελιδοχώρι |
| --- | --- |
 Melidochóri
 Koordinaatit: 35°6′44″N, 25°6′38″E 
Valtio:  Kreikka
Hajautetun hallinnon alue:  Kreeta
Alue:  Kreeta
Alueyksikkö:  Iraklion
Kunta:  Archánes-Asteroúsia
Hallinto:  
 – Asutustyyppi:  kylä
 – Kallikrates-koodi:  7102010703
Korkeus:  400 m
Väkiluku (2021):  116
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Melidochóri (kreik. Μελιδοχώρι, kath.kreik. Μελιδοχώριον, Melidochórion) on Kreikan kylä, joka sijaitsee Kreetan saarella. Se kuuluu hallinnollisesti Archánes-Asteroúsian kuntaan, Iraklionin alueyksikköön ja Kreetan alueeseen. Kylän väkiluku on 116 (2021).
Melidochórin kylä sijaitsee Kreetan keskiosissa noin 34 kilometriä etelään Iraklionista. Se on osa Damánian kyläyhdyskuntaa ja rakennettu noin 400 metrin korkeuteen merenpinnasta laskettuna. Antiikin aikana nykyisen kylän lähellä sijaitsi Hyrtaian kaupunki.
Meliadit

Meliadit olivat kreikkalaisessa mytologiassa saarninymfejä, jotka syntyivät veripisaroista Kronoksen kuohitessa Uranoksen. Samasta verestä syntyivät myös erinykset ja gigantit. Hesiodos kertoi meliadeista alkaneen pronssikauden ihmisten sotaisan kolmannen sukupolven mukana.
Maskareenienkutoja

| Maskareenienkutoja |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Kutojat Ploceidae
Suku::  Saarikutojat Foudia
Laji::  eminentissima
Kaksiosainen nimi
 Foudia eminentissima  Bonaparte, 1851 
Katso myös
   Maskareenienkutoja Wikispeciesissä   Maskareenienkutoja Commonsissa 
Infobox OKNimi-testi OKIUCN-testi OK: 
Maskareenienkutoja (Foudia eminentissima) on kutojien heimoon kuuluva varpuslintu.
Levinneisyys

Maskareenienkutojaa tavataan Komoreilla, Mayottella ja Seychelleillä. Lajin populaation on arvioitu olevan 20 000–49 999 yksilöä. Sen kannankehitys on vakaa, ja laji on luokiteltu elinvoimaiseksi.
Demilitarisoitu alue (tietotekniikka)

Tietoturvassa demilitarisoitu alue (engl. demilitarized zone, DMZ) tarkoittaa fyysistä tai loogista aliverkkoa, joka yhdistää organisaation oman järjestelmän turvattomampaan alueeseen, esimerkiksi Internetiin. Demilitarisoidun alueen tarkoitus on lisätä ylimääräinen tietoturvataso organisaation lähiverkkoon.
Toimintaperiaate

Lähiverkon turvattomimmat laitteet ovat niitä, jotka palvelevat verkon ulkopuolisia käyttäjiä, esimerkiksi sähköposti- ja DNS-palvelimet. Nämä laitteet sijoitetaankin omaan aliverkkoonsa, jolloin muu verkko on suojassa, jos hyökkäys palvelimiin onnistuu. Demilitarisoidulla alueella sijaitsevat laitteet eivät voi muodostaa suoria yhteyksiä lähiverkon laitteisiin, mutta kylläkin muihin saman alueen laitteisiin ja verkon ulkopuolisiin käyttäjiin. Tämän vuoksi demilitarisoidun alueen laitteet pystyvät palvelemaan sekä sisäisiä että ulkoisia käyttäjiä lähiverkon vaarantumatta.
Palvelut, jotka sijoitetaan demilitarisoidulle alueelle

Yleensä ulkoisia palveluita tarjoavat laitteet sijoitetaan demilitarisoidulle alueelle. Näihin kuuluvat sähköposti-, DNS- ja verkkopalvelimet. Joissakin tapauksissa tarvitaan ylimääräisiä toimenpiteitä suurimman mahdollisen tietoturvan saavuttamiseksi.
Palvelut, jotka sijoitetaan demilitarisoidulle alueelle > Verkkopalvelimet

Verkkopalvelinten pitää joskus pystyä kommunikoimaan lähiverkon tietokannan kanssa. Koska tietokanta ei useimmiten ole yleisesti käytettävissä ja voi sisältää salaista tietoa, sen ei pitäisi olla demilitarisoidulla alueella. Verkkopalvelimen ja tietokannan välinen yhteys voidaankin johtaa toisen palvelimen kautta, jolloin järjestelmä on turvallisempi.
Palvelut, jotka sijoitetaan demilitarisoidulle alueelle > Sähköpostipalvelimet

Sähköpostin luottamuksellisen luonteen vuoksi sähköpostiviestejä ei kannata säilyttää demilitarisoidulla alueella. Sen sijaan viestit säilytetään verkon sisäisellä palvelimella, ja demilitarisoidun alueen sähköpostipalvelin vain välittää viestit sisäiselle palvelimelle ja sieltä pois.
Rakenne

Demilitarisoidun alueen sisältävän lähiverkon asentaminen voidaan tehdä monella tavalla. Kaksi yksinkertaisinta tapaa ovat yksinkertaisen palomuurin verkko ja kaksinkertaisen palomuurin verkko. Näitä rakenteita voi laajentaa.
Rakenne > Yksi palomuuri

Vähintään kolmen verkkokortin palomuuria käytettäessä on mahdollista luoda demilitarisoitu alue. Ulkoinen verkko muodostuu ISP:stä palomuuriin, sisäinen verkko luodaan toisella verkkokortilla, ja demilitarisoitu alue luodaan kolmannella. Palomuurin on pystyttävä käsittelemään sekä demilitarisoidulle alueelle että sisäiseen lähiverkkoon menevä liikenne.
Rakenne > Kaksinkertainen palomuuri

Turvallisempi tapa on rakentaa kahta palomuuria käyttävä verkko. Ensimmäinen palomuuri ohjelmoidaan käsittelemään sekä demilitarisoidun alueen että sisäisen verkon liikenne. Toinen palomuuri käsittelee vain sisäisen verkon liikenteen. Tämä rakenne on kalliimpi ja monimutkaisempi, mutta paljon turvallisempi.
DMZ-isäntä

Jotkut kotikäyttöön tarkoitetut reitittimet pystyvät käsittelemään ns. DMZ-isäntää. DMZ-isäntä on laite, jolla kaikki portit ovat auki, paitsi ne, jotka on määritelty toisin. Tämä ei kirjaimellisesti ole demilitarisoitua aluetta, koska se ei tuo tietoturvaa sisäisen verkon ja isännän välille. DMZ-isäntä pystyy siis ottamaan yhteyksiä verkon sisäisiin laitteisiin, mutta todellisissa DMZ-verkoissa palomuuri suodattaa sen liikenteen.
Kaavio tyypillisestä kolmea verkkoliityntää ja yhtä palomuuria käyttävästä demilitarisoidusta alueesta.
Kaavio tyypillisestä kahden palomuurin ratkaisusta toteuttaa demilitarisoitu alue.
Mark Hartigan

| Mark Hartigan |
| --- | --- |

Henkilötiedot
Syntynyt: 15. lokakuuta 1977 (ikä 46) Lethbridge, Alberta, Kanada
Kansalaisuus:   Kanada
Jääkiekkoilija
Pelipaikka:  keskushyökkääjä
Maila:  vasen
Pituus:  181 cm
Paino:  88 kg
Seura
Seura:  ei seuraa
Pelinumero:  13
Pelaajaura
Pääsarjaura:  2002–
Aik. seurat:  Atlanta Thrashers (NHL) Columbus Blue Jackets (NHL) Anaheim Ducks (NHL) Detroit Red Wings (NHL) Dinamo Riika (KHL) TsSKA Moskova (KHL) Rapperswil-Jona Lakers (NLA)   Linköpings HC (Elitserien)
Mark Hartigan (s. 15. lokakuuta 1977 Lethbridge, Alberta, Kanada) on kanadalainen jääkiekkoilija, pelipaikaltaan keskushyökkääjä. Hartigan on pelannut yhteensä 102 NHL:n runkosarjaottelua ja tehnyt niissä pisteet 19+11=30 sekä viisi playoff-ottelua, joissa saanut yhden syöttöpisteen. Jäähyminuutteja kertyi yhteensä 62. Hän on melko hyvä pelintekijä, mutta energisesti pelaavan Hartiganin vahvuudet ovat lähinnä vastustajan ärsyttämisessä.
Ura > Junioriura ja yliopistovuodet

Hartigan pelasi vuodet 1996–1998 SJHL-juniorisarjaa Weyburn Red Wingsin riveissä. Hän voitti siellä molempina kausinaan mestaruuden, ja hänet valittiin kauden 1997–1998 päätteeksi koko SJHL:n arvokkaimmaksi pelaajaksi ja ensimmäiseen tähdistökentälliseen. Red Wings eteni kauden päätteeksi Royal Bank Cupiin, jonka se voitti. Hartigan voitti tehoilla 4+7=11 Royal Bank Cup -lopputurnauksen pistepörssin ja valittiin tähdistökentälliseen.
Hartigan pelasi vuodet 1999–2002 St. Cloudin osavaltionyliopiston joukkueessa. Hän oli jo ensimmäisen kautensa 1999–2000 päätteeksi joukkueen paras maalintekijä 22 osumallaan. Vuonna 2001 Hartigan voitti WCHA:n mestaruuden. Kaudella 2001–2002 päätteeksi hän voitti tehoilla 37+38=75 koko NCAA:n maalipörssin ja sijoittui pistepörssissä kolmanneksi. Hartigan valittiin WCHA:n vuoden pelaajaksi ja ensimmäiseen tähdistökentälliseen. Hän oli ehdolla koko NCAA:n arvokkaimmalle pelaajalle annettavan Hobey Baker Awardin saajaksi, mutta palkinto meni Minnesotan yliopiston Jordan Leopoldille.
St. Cloudissa Hartigan teki useita seuraennätyksiä; kaikkien aikojen eniten maaleja (86), eniten maaleja yhdessä erässä (4), eniten maaleja yhdessä kaudessa (37), eniten syöttöjä yhdessä kaudessa (38, jaettu ykkössija Brandon Sampairin kanssa), eniten pisteitä yhdessä kaudessa (75) sekä eniten alivoimamaaleja yhdessä kaudessa (6). Hänestä tuli kaudella 2001–2002 myös ensimmäinen St. Cloudin yliopistojoukkueessa WCHA:n pistepörssin voittanut pelaaja.
Ura > Ammattilaisura

NHL-varaamaton Hartigan pelasi viimeisen yliopistokautensa 2001–2002 lopulla kahden ottelun verran Atlanta Thrashersissa, jonka kanssa hän teki sopimuksen vapaana agenttina. Kauden 2002–2003 Hartigan pelasi suurimmaksi osaksi Thrashersin farmijoukkue Chicago Wolvesissa, AHL:ssä. Hän pelasi kauden aikana 23 NHL:n runkosarjaottelua tehoin 5+2=7. Hartigan siirtyi vuoden mittaisella sopimuksella Columbus Blue Jacketsin organisaatioon kaudeksi 2003–2004, jolloin hän jakoi 23 osumallaan farmijoukkue Syracuse Crunchin sisäisen maalipörssin kolmannen sijan. Blue Jacketsin NHL-joukkueessa Hartigan pelasi yhdeksän ottelua tehoin 1+3=4.
Kauden 2004–2005 Hartigan pelasi kokonaan Syracuse Crunchissa NHL:n työsulun takia. Hän oli tehoilla 31+28=59 joukkueen paras maalintekijä ja kolmanneksi paras pistemies. Kaudella 2005–2006 Hartigan voitti tehoilla 34+41=75 Crunchin sisäisen piste- ja maalipörssin. Hän pelasi Blue Jacketsissa 33 NHL-ottelua tehoin 9+3=12. Kaudella 2006–2007 Hartigan pelasi joukkueessa kuusi ottelua, kunnes tammikuussa 2007 hänet kaupattiin Joe Motzkon kanssa Anaheim Ducksiin vaihdossa Zenon Konopkaan ja Curtis Glencrossiin. Joukkueet vaihtoivat keskenään myös varausvuoroja NHL:n varaustilaisuuteen 2007; Ducks sai neljännen kierroksen vuoron ja Blue Jackets seitsemännen kierroksen varausvuoron. Hartigan oli kauden päättyessä Crunchin kolmanneksi paras maalintekijä 19 osumallaan. Hän saavutti 19. tammikuuta 2007 joukkueen kaikkien aikojen maalipörssin kärkisijan, joka oli Lonny Bohonosin hallussa. Hartigan on tehnyt Crunchissa yhteensä 107 osumaa. Hän pelasi loppukaudella Anaheimin NHL-joukkueessa kuusi runkosarjaottelua ja yhden playoff-ottelun. Anaheim voitti kauden päätteeksi Stanley Cupin, mutta Hartigan ei saanut nimeään pokaaliin, sillä ei ollut pelannut tarpeeksi otteluita runkosarjassa tai finaalisarjassa.
Heinäkuussa 2007 Hartigan teki vapaana agenttina vuoden mittaisen sopimuksen Detroit Red Wingsin kanssa. Hän pelasi myös kauden 2007–2008 suurimmaksi osaksi farmissa ja oli 23 osumallaan Grand Rapids Griffinsin toiseksi paras maalintekijä. NHL:ssä Hartigan pelasi kauden aikana 23 runkosarjaottelua tehoin 3+1=4 neljä playoff-ottelua tehden yhden syöttöpisteen. Detroit voitti kauden päätteeksi Stanley Cupin, mutta Hartigan ei saanut tälläkään kertaa nimeään Stanley Cup -pokaaliin, sillä ei ollut pelannut tarpeeksi otteluita.
Hartigan siirtyi kaudeksi 2008–2009 Eurooppaan ja KHL-joukkue Dinamo Riikaan, jonka toiseksi paras maalintekijä ja kolmanneksi paras pistemies hän oli tehoilla 20+17=37. Kauden 2009–2010 Hartigan pelasi samaa liigaa TsSKA Moskovassa ja kaudeksi 2010–2011 hän palasi taas Dinamo Riikaan. Hartigan jakoi 16 osumallaan Dinamon sisäisen maalipörssin kolmannen sijan Miķelis Rēdlihsin kanssa.
Kauden 2011–2012 Hartigan aloitti Sveitsin NLA:n Rapperswil-Jona Lakersissa, mutta joulukuussa 2011 hän siirtyi loppukaudeksi Ruotsiin ja Elitserien-joukkue Linköpingiin. Linköpingiltä kausi meni huonosti, ja seura ilmoitti kauden jälkeen, että Hartigan ja kolme muuta pelaajaa eivät jatka seurassa.
Ura > Maajoukkueura

Hartigan pääsi edustamaan Kanadan maajoukkuetta Spengler Cupiin joulukuussa 2011.
Meidän sakin Kalifornian matka

| Meidän sakin Kalifornian matka> A Day’s Pleasure |
| --- | --- |

Ohjaaja:  Charles Chaplin
Käsikirjoittaja:  Charles Chaplin
Tuottaja:  Charles Chaplin
Säveltäjä:  Charles Chaplin
Kuvaaja:  Roland Totheroh
Leikkaaja:  Charles Chaplin
Tuotantosuunnittelija:  Charles D. Hall
Pääosat:  Charles Chaplin
Valmistustiedot
Valmistusmaa:   Yhdysvallat
Tuotantoyhtiö:  Charles Chaplin Productions First National Pictures
Levittäjä:  First National
Ensi-ilta:  1919
Kesto:  25 minuuttia
Alkuperäiskieli:  englanti -
Aiheesta muualla
IMDb 
Elonet
AllMovie
Infobox OKNimi-testi OK: 
Meidän sakin Kalifornian matka (myös Kulkurin päivän ilot, A Day’s Pleasure) on vuonna 1919 valmistunut Charles Chaplinin ohjaama ja käsikirjoittama lyhyt mykkäkomedia. Chaplin esittää elokuvan pääosassa perheenisää, joka lähtee vaimonsa ja kahden lapsensa kanssa päivän mittaiselle lomamatkalle ja joutuu erilaisiin kommelluksiin.
Elokuvan työnimenä oli ensin Charlie’s Picnic ja sitten The Ford Story. Chaplinin avio-ongelmat hidastivat elokuvan tuotantoa. Kun hänen vastasyntynyt poikansa Norman kuoli kolmen päivän ikäisenä, hän keskeytti lyhytelokuvan kuvaukset ja ryhtyi työstämään ensimmäistä pitkää elokuvaansa Chaplinin poika. Chaplinin elokuvien levityksestä vastannut First National Pictures halusi kuitenkin pikaisesti elokuvateattereihin uuden Chaplin-elokuvan, joten Chaplin vuokrasi matkustajalautan, kuvasi keskeneräisen Meidän sakin Kalifornian matkan loppuun reilussa viikossa ja teki elokuvan valmiiksi kahdessa kuukaudessa.
Lapsinäyttelijä Jackie Coogan, joka esitti myöhemmin toista pääroolia Chaplinin pojassa, nähdään myös tässä elokuvassa yhtenä Chaplinin esittämän päähenkilön lapsista.
Chaplin sävelsi elokuvaan musiikin vanhoilla päivillään vuonna 1973.